Izvor: Tanjug/Rade Prelić

U Beogradu je u subotu održan protest pod sloganom "Stop krvavim košuljama". Više hiljada građana se prvo okupilo na platou ispred Filozofskog fakulteta gde im se obratio glumac Branislav Trifunović, nakon čega su šetali do Skupštine i Radio televizije Srbije. Protest protekao bez incidenata.

Uprkos kiši, plato ispred Filozofskog fakulteta bio je popunjen, a okupljenima se obratio glumac Branislav Trifunović. Nakon obraćanja, građani su krenuli u šetnju do Skupštine i do RTS. Kako je javila reporterka N1, kolonu je obezbeđivala saobraćajna policija, a zaustavljen je saobraćaj u onim ulicama kojima se kolona kretala.

Reporterka N1 prenela je i da u koloni nisu bili vidljivi uniformisani pripadnici policije, dok su u bočnim ulicama na više mesta raspoređeni policajci.

Izvor: N1

Kako je i najavljeno, na protestu nije bilo stranačkih obeležja, a prisustvovali su i lideri većeg dela opozicije - Dragan Đilas, Boško Obradović, Borko Stefanović, Zoran Lutovac, Balša Božović, Nikola Jovanović, Miroslav Aleksić.

Na čelu kolone, koju su predvodili lideri Saveza za Srbiju, je veliki transparent "Stop krvavim košuljama" i dobošari.

Učesnici skupa duvali su u pištaljke i vuvuzele i uzvikivali "Stranko napredna", "Izlazite napolje" i "Nećete se izvući". Nakon prolaska pored Skupštine, protestna šetnja nastavljena je do zgrade Radio-televizije Srbije, gde su učesnici glasno uzvikivali "ua" i duvali u pištaljke, a u Takovskoj ulici kolonu učesnika protesta presleli su članovi Udruženja "Istinoljublje", koje je obezbeđivala policija.

Izvor: Tanjug/Rade Prelić

Učesnici skupa nose veliki transparent "Uvek pištaljka, nikad više puška", kao i manje na kojima piše "Majo, Marijane", "Za vladavinu prava i pravde", "Gašić Bata u mraku te savata".

Pojedinci su nosili zastavu Srbije, duvali u pištaljke, a razvili su i transparente "RIP perači prozora", "Neonaci Naprednjaci", "Bando krvava", "Zašto ćutiš Evropo","Dole vlada, svom snagom u glavu", "Otvorite medije za glavu opozicije" i "Svom snagom u glavu", a pojedini su nosili i fantomke.

Protest je pratila reporterka N1 Maja Đurić: